Diari Oficial de la Generalitat Valenciana


Sumari del DOGV 9243, del 27-12-2021 (2021/12404)

RESOLUCIÓ de 21 de desembre de 2021, del conseller d'Economia Sostenible, Sectors Productius, Comerç i Treball, complementària de la Resolució de 10 de maig de 2021, del conseller d'Economia Sostenible, Sectors Productius, Comerç i Treball, per la qual es resol el programa de subvencions convocat mitjançant el Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes beneficiàries de les prestacions extraordinàries covid-19 de la Seguretat Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9243

Data del DOGV
:   27-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12062


Data del document
:   21-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 21 de desembre de 2021, del conseller d'Economia Sostenible, Sectors Productius, Comerç i Treball, complementària de la Resolució de 10 de maig de 2021, del conseller d'Economia Sostenible, Sectors Productius, Comerç i Treball, per la qual es resol el programa de subvencions convocat mitjançant el Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes beneficiàries de les prestacions extraordinàries covid-19 de la Seguretat Social. [2021/12108]  
  
En el DOGV número 9008, de 29 de gener de 2021, es va publicar el Decret llei 2/2021, de 29 de gener, de mesures extraordinàries dirigides a treballadors i treballadores, empreses i treballadors i treballadores autònomes, per a pal·liar els efectes de la crisi derivada de la pandèmia per la covid-19.  
Amb data 5 de febrer de 2021, el Consell va aprovar el Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de les prestacions extraordinàries covid-19 de la Seguretat Social (DOGV 9016, 09.02.2021).  
La Resolució de 10 de maig de 2021, del conseller d'Economia Sostenible, Sectors Productius, Comerç i Treball, va resoldre el programa de subvencions convocat mitjançant el Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de les prestacions extraordinàries covid-19 de la Seguretat Social.  
Per a aquestes ajudes, l'actuació de les quals és susceptible de ser cofinançada per la Unió Europea a través del Programa operatiu del Fons Social Europeu (FSE) de la Comunitat Valenciana 2014-2020 com a part de la resposta de la Unió a la pandèmia de covid-19, es van destinar fons per import de 8.000.000,00 d'euros.  
D'acord amb el que es disposa en l'apartat 3 de l'article 5 del Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de les prestacions extraordinàries covid-19 de la Seguretat Social, la dotació pressupostària prevista en aquest article podrà ser incrementada mitjançant un decret del Consell, sense que això implique l'obertura d'un nou termini, ni l'inici d'un nou còmput per a resoldre.  
Els eventuals augments sobrevinguts en el crèdit disponible possibilitaran que es dicten resolucions de concessió complementàries per a aquelles persones que, complint tots els requisits, no hagueren sigut beneficiàries d'aquesta ajuda.  
En data 15 de desembre, s'ha publicat el Decret llei 17/2021, de 10 de desembre, del Consell, d'increment de la dotació prevista pel Decret llei 2/2021, de 29 de gener, del Consell, de mesures extraordinàries dirigides a treballadors i treballadores, empreses i treballadors i treballadores autònoms, per a pal·liar els efectes de la crisi derivada de la pandèmia per la covid-19 (DOGV 9235, de 15 de desembre).  
  
Per una resolució del conseller d'Hisenda i Model Econòmic, s'ha autoritzat una generació de crèdits per import d'82.137.547,00 euros en el capítol 4 del programa 315.10, Condicions de treball i administració de les relacions laborals, de la Conselleria d'Economia Sostenible, Sectors Productius, Comerç i Treball, per majors ingressos dels previstos per ingressos del Fons Social Europeu. Recursos addicionals REACT -EU (exp. 11.014/21-0188).  
  
Per a atendre les sol·licituds que, encara que complien els requisits, no van poder percebre les ajudes per esgotament del crèdit, de l'import total d'39.869.771,00 euros, 751.500,00 euros seran destinats a la línia de subvenció S1018.000, dirigides a les persones treballadores per compte propi o autònomes, beneficiàries de les prestacions extraordinàries covid-19 de la Seguretat Social, i 53.096.715,00 euros, a la línia de subvenció S1019.000 destinades a les persones treballadores afectades per un ERTO derivat de la crisi sanitària per la covid-19.  
L'annex II de Resolució de 10 de maig de 2021, del conseller d'Economia Sostenible, Sectors Productius, Comerç i Treball, abans esmentada, incloïa aquelles persones a les quals es va denegar l'ajuda sol·licitada pel motiu 8, «Exhauriment de crèdit».  
L'augment sobrevingut en el crèdit disponible, autoritzat per la resolució del conseller d'Hisenda i Model Econòmic abans esmentada, permet que es dicte aquesta resolució de concessió complementària per a les persones que, encara que complien tots els requisits, no van poder ser beneficiàries d'aquesta ajuda per insuficiència de crèdit.  
D'acord amb les competències atribuïdes en l'article 9.5 del Decret 22/2021, de 5 de febrer, del Consell, d'aprovació de les bases reguladores i concessió directa d'ajudes per a les persones treballadores per compte propi o autònomes, beneficiàries de les prestacions extraordinàries Covid-19 de la Seguretat Social, resolc:  
  
Primer  
Aprovar la relació complementària de concessió de subvencions per a les persones treballadores per compte propi o autònomes, beneficiàries de les prestacions extraordinàries covid-19 de la Seguretat Social, a càrrec de la línia de subvenció S1018.000 del capítol IV, del programa 315.10, Condicions de treball i administració de les relacions laborals, del pressupost de la Generalitat per a l'exercici 2021, aplicació pressupostària 69.37.43.554.42.6, pels imports que s'indiquen en l'annex I d'aquesta resolució, amb les condicions que s'estableixen aquesta resolució de concessió, així com en el Decret 22/2021, de 5 de febrer, del Consell, d'aprovació de les bases reguladores i concessió directa d'aquestes ajudes i que es reflecteixen en l'annex I, abans esmentat, d'acord amb la proposta de resolució emesa per la Direcció General de Treball, Benestar i Seguretat Laboral.  
  
Segon  
Ordenar el pagament de les ajudes, que es lliurarà d'una sola vegada i es realitzarà mitjançant una transferència al compte bancari de les persones beneficiàries de la prestació extraordinària associada a la covid-19.  
En relació amb la justificació d'aquestes ajudes, és aplicable a aquestes ajudes el que s'estableix en l'apartat 7 de l'article 30 de la Llei 38/2003, de 17 de novembre.  
  
Tercer  
Ordenar la publicació d'aquesta resolució en el Diari Oficial de la Generalitat Valenciana i la relació de les persones beneficiàries en la pàgina web de la Generalitat Valenciana (www.gva.es), en l'apartat corresponent a la Conselleria d'Economia Sostenible, Sectors Productius, Comerç i Treball.  
  
Quart  
A més del que es disposa en l'article 14 de la Llei general de subvencions, són obligacions de les persones beneficiàries:  
a) Facilitar totes les dades i la informació que tinguen relació amb l'ajuda concedida i els siguen requerides per la Conselleria d'Economia Sostenible, Sectors Productius, Comerç i Treball.  
b) Comunicar a la Conselleria d'Economia Sostenible, Sectors Productius, Comerç i Treball qualsevol incidència que es produïsca en relació amb la subvenció concedida.  
c) Si escau, procedir al reintegrament dels fons percebuts.  
d) Sotmetre's a les actuacions de control financer previstes en els articles 113 i següents de la Llei 1/2015, així com les que puguen dur a terme la Generalitat i altres òrgans de control.  
En virtut de la disposició final primera del Decret llei 3/2021, de 12 de febrer, del Consell, de mesures extraordinàries en matèria d'artesania per a pal·liar els efectes de la crisi derivada de la pandèmia de la covid-19, es va modificar el Decret llei 2/2021, de 29 de gener, del Consell, de mesures extraordinàries dirigides a treballadors i treballadores, empreses i treballadors i treballadores autònoms, per a pal·liar els efectes de la crisi derivada de la pandèmia per la covid-19. En concret, es va modificar l'article 6.2 del Decret llei 2/2021, abans esmentat, que va quedar redactat com segueix:  
«2. Ateses les excepcionals condicions concurrents, així com la finalitat i els destinataris de les subvencions indicades en l'article 3, s'exceptua per a totes elles l'aplicació de les prohibicions establides en l'apartat 2.e de l'article 13 de la Llei 38/2003. Tampoc serà aplicable en el pagament d'aquestes ajudes el requisit establit en el paràgraf segon de l'apartat 1 de l'article 171 de la Llei 1/2015, de la Generalitat. En el cas de les ajudes recollides en l'apartat 3 de l'article 3, se n'exceptua també l'aplicació de la resta de les prohibicions establides en l'article 13, apartat 2 de la Llei 38/2003.»  
  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que la persona interessada puga presentar qualsevol altre recurs que estime pertinent.  
  
València, 22 de desembre de 2021.- El conseller d'Economia Sostenible, Sectors Productius, Comerç i Treball: Rafael Climent González.